stanford-oval/wikipedia huggingface dataset:
סורת מוחמד
הערות שוליים

↑  TheLastDialogue, Surah Muhammad Summary, The Last Dialogue, ‏7 במרץ 2019 (באנגלית)
↑  Sura Muhammad, WikiShia (באנגלית)
↑  Makārim Shīrāzī, Tafsīr-i nimūna, כרך 21, עמ' 388
| 0 | 1 | 2 |
| --- | --- | --- |
| הסורה הקודמת: סורת אל-אחקאף | הקוראן | הסורה הבאה: סורת אל-פתח |
| הסורה הקודמת: סורת אל-אחקאף | סורה 47 | הסורה הבאה: סורת אל-פתח |
 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114
| --- | --- |
בקרת זהויות :  NLI: 987010327361605171  LCCN: n83053168  SUDOC: 241153948  TDVİA: muhammed-suresi  VIAF: 184289775   WorldCat (עם VIAF): 184289775
גארפילד: הסרט

| --- | --- |

כרזת הסרט בעברית
 מבוסס על:  גארפילד 
 בימוי:  פיטר יואיט 
 הופק בידי:  ג'ון דייוויס, ג'ים דייוויס 
 תסריט:  ג'ואל כהן, אלק סוקולוב, ג'ון דייוויס 
 עריכה:  מייקל סטיבנסון, פטר ברגר 
 שחקנים ראשיים:  ברקין מאייר ג'ים דייוויס דייוויד אייגנברג אווה ברנט Juliette Goglia סטפן טובולובסקי מרק כריסטופר לורנס ג'ניפר לאב יואיט ג'ימי קימל 
 מדבבים:  ביל מארי (גארפילד) בראד גארט אלן קאמינג ניק קאנון דברה מסינג 
 מוזיקה:  כריסטוף בק 
 צילום:  דין קונדי 
 מדינה:  ארצות הברית 
 חברת הפקה:  Davis Entertainment 
 חברה מפיצה:  InterCom, וודו, נטפליקס, פוקס המאה ה-20, דיסני+ 
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  19 באוקטובר 2004 
 משך הקרנה:  77 דק' 
 שפת הסרט:  אנגלית 
 סוגה:  סרט קומדיה, סרט חבר'ה, סלפסטיק 
 הכנסות באתר מוג'ו:   garfield
 סרט הבא:  גארפילד 2 
 אתר רשמי
 דף הסרט ב־IMDb
 
גארפילד: הסרט (באנגלית: Garfield: The Movie) הוא סרט קולנוע קומי מ-2004 אותו ביים פיטר יואיט(אנ'), אשר מבוסס על רצועת הקומיקס "גארפילד" מאת ג'ים דייוויס(אנ'). בסרט מככבים ברקין מאייר בתפקיד ג'ון ארבקל, ג'ניפר לאב יואיט בתפקיד ד"ר ליז וילסון, וביל מארי מדבב את קולו של גארפילד. הסרט יצא במקור לאקרנים בארצות הברית ב-11 ביוני 2004. הסרט, אשר הופק בתקציב של 50 מיליון דולרים, גרף 200 מיליון דולרים בקופות. סרט המשך בשם "גארפילד 2" יצא לאקרנים ביוני 2006.
תקציר העלילה

גארפילד הוא חתול כתום שמן ועצלן אשר חי עם בעליו ג'ון ארבקל. גארפילד מבזבז את זמנו בלעצבן את ג'ון ולהתעלל בלוקה הכלב השכן האגרסיבי. יש לו חבר עכבר בשם לואיס למורת רוחו של ג'ון שרצה שיצוד עכברים בשל היותו חתול. והוא חבר טוב של החתולים השכנים נרמל וארלין.
יום אחד, כאשר ג'ון ארבקל נוסע עם גארפילד לבקר את הווטרינרית ד"ר ליז וילסון, מושא אהבתו של ג'ון, היא מביאה לו במתנה חיית מחמד שנייה, כלב בשם אודי. גארפילד לא סבל אותו מכיוון שג'ון אוהב את אודי יותר.
בינתיים, מנחה טלוויזיה מקומי בשם האפי צ'אפמן מציג את החתול "פרסניקיטי", אף על פי שיש לו אלרגיה לחתולים, והוא מקנא באחיו וולטר צ'אפמן. כאשר יום אחד ג'ון וליז נסעו לתערוכת הכלבים עם אודי גארפילד עקב אחריהם, ולאחר תקרית בלתי צפויה, זכה אודי במקום הראשון והאפי צ'אפמן רצה שאודי יהיה יחד איתו בטלוויזיה אך ג'ון סירב. לאחר שחזרו הביתה, גארפילד מבלגן את הבית שלא בכוונה וג'ון מסלק אותו החוצה.
אחרי שגארפילד נועל את אודי מחוץ לבית, אודי בורח מהבית וגארפילד מחליט לצאת בעקבותיו ולהחזירו בשלום. וגם ג'ון וליז יצאו לחפש אותם. לפתע, גארפילד נתקל בעכברושים וניצל על ידי לואיס אשר מספר לו שאודי נמצא אצל האפי צ'אפמן, כאשר גארפילד רואה את אודי בטלוויזיה, הוא מגלה שהאפי משתמש בקולר חשמלי על אודי. גארפילד נלכד עקב שיטוט ומועבר למכלאה שם פוגש את החתול סר רולנד אשר אומר לו ש"פרסניקיטי" היה השם שלו בטלוויזיה, בעזרת סר רולנד גארפילד יוצא מהמכלאה ועקב אחרי האפי צ'אפמן לתחנת הרכבת, שם האפי מתכוון לנסוע עם אודי לניו יורק. בעקבות תכסיס של גארפילד הרכבות נעצרות וגארפילד משחרר את אודי מהמזוודה. בעזרתם של הכלבים החתולים והעכברושים האפי מותקף ומובס, וגארפילד מלביש עליו את הקולר החשמלי ששחרר קודם מאודי.
כאשר ג'ון מוצא את אודי וגארפילד אצל האפי צ'אפמן, הוא נותן לו אגרוף והאפי נעצר. גארפילד מוכתר כגיבור בידי נרמל וארלין, ג'ון וליז מתחילים לצאת בקשר רומנטי וגארפילד ואודי לומדים להסתדר ביחד.
שחקנים ומדבבים > שחקנים

ברקין מאייר – ג'ון ארבוקל
ג'ניפר לאב יואיט – ד"ר ליז וילסון
סטיבן טובולוסקי – האפי צ'אפמן / וולטר צ'אפמן
אוון ארנולד – וונדל, העוזר של האפי
מארק כריסטופר לורנס – כריסטופר מאלו
איב ברנט – גברת בייקר
שחקנים ומדבבים > מדבבים

ביל מארי – גארפילד
אלן קאמינג – סר רולאנד - פרסניקיטי
ניק קאנון – לואיס
דייוויד אייגנברג – נרמל
בראד גארט – לוקה
ג'ימי קימל – ספאנקי
דברה מסינג – ארלין
ריצ'רד קיינד – אבא עכברוש
דברה ג'ו ראפ – אמא עכברוש
שחקנים ומדבבים > מדבבים בעברית

איל קיציס – גארפילד
דדי זהר – ג'ון ארבוקל
יפעת זנדני צפריר – ליז וילסון
תומר יוסף – לואיס
לימור שפירא – ארלין
יואב בר לב – נרמל
דני בסן – לוקה / כרוז
דב רייזר – הפי צ'אפמן / וולטר צ'אפמן
גלעד קלטר – וונדל / קולות רקע
שי זורניצר – סר רולאנד - פרסניקיטי
אסתי קוסוביצקי – קשישה
הדר אמיר – קולות רקע
יהויכין פרידלנדר – קולות רקע
לירון ברנס – קולות רקע
עמי מנדלמן – קולות רקע
ענת ניב – קולות רקע
שירילי דשא – קולות רקע
שמחה ברבירו – קולות רקע
דניאל (סופה)

| --- | --- |

תמונת לוויין של הסופה דניאל בהגיעה לחופי לוב. 9 בספטמבר 2023.
 סוג:  סופה
 תאריך התרחשות:  ספטמבר 2023 
 תאריך התחלה:  4 בספטמבר 2023
 תאריך סיום:  14 בספטמבר 2023
 משך האסון:  4 בספטמבר 2023 – 14 בספטמבר 2023 (11 ימים)
 במדינות או באזורים:  איטליה איטליה יוון יוון טורקיה טורקיה בולגריה בולגריה לוב לוב מצרים מצרים ישראל ישראל
 הרוגים:  11,000
 פצועים:  7,000 
 נעדרים:  10,000
 
דניאל הייתה סופה טרופית ים תיכונית שהתחוללה בספטמבר 2023 וגרמה לנזקים כבדים וקורבנות רבים. הסופה פקדה את יוון, טורקיה ובולגריה שבדרום-מזרח אירופה, בהמשך הגיעה ללוב ולמצרים שבצפון אפריקה, ולאחר מכן הגיעו שרידיה לישראל. הסופה חוללה הצפות קשות ונזקים כבדים ברוב הארצות שעברה בהן, ובלוב אף הביאה למותם של מעל 11,000 איש, ועוד אלפי נעדרים. בשל מספר ההרוגים, והנזק הכלכלי נחשבת דניאל לסופה הטרופית הים תיכונית הקטלנית ביותר שתועדה אי פעם.
אופן היווצרות הסופה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. דרושה השלמה לרקע המטאורולוגי להיווצרות הסופה.
היווצרות הסופה הטרופית הים תיכונית, שנחשבת חריגה לאזור, התאפשרה כתוצאה מהתפתחות שקע רום בשלב מוקדם של העונה, יחד עם טמפרטורת ים חמה מאוד עקב קיץ חם מאוד במרכז הים התיכון, ובשילוב תאריך מוקדם שקרוב לשיא העונתי. שילוב זה הביא להיווצרות שקע עמוק רווי אנרגיה, מה שבתורו הביא להמטרת מאות מילימטרים באזור חופי הים האגאי.
בהמשך המערכת נעה דרום-מערבה בעודה מקבלת עוצמה מחדש מעל מי הים התיכון, כך שבהגיעה למזרח לוב, על אף שהסופה נכנסה לתוך היבשת, היא לא איבדה מכוחה ומתנופתה, משום שקיבלה הזנה מתמשכת שהגיעה דרך בריזה ימית ממפרץ סידרה, מה שגרם להמשך "תדלוק" העננות הממטירה שגרמה לשיטפונות הקטלניים.
נזקי הסופה

ב-4 בספטמבר החלה ביוון סופה שניתן לה השם 'דניאל', שהמטירה מאות מילימטרים תוך 24 שעות, בעיקר בחבל מגנסיה. הסוכנות המטאורולוגית ביוון דיווחה כי בפיליון ירדו 650 מ"מ של גשם בתוך שעות, וגם באתונה ירדו מאות מ"מ תוך זמן קצר, כאשר הממוצע הרב שנתי שם עומד על כ-400 מ"מ. באזורים רבים ירדו במשך כשלוש יממות מעל 800 מ"מ. לטענת מטאורולוגים ביוון מדובר בתופעה חסרת תקדים במדינה. בעוזבה את אירופה גבתה הסופה את חייהם של 11 בני אדם.
בהמשך נדדה הסופה דרומה לעבר מזרח לוב, שם נמדדו בתוך 24 שעות 414.1 מ"מ בבידא שבמזרח לוב, בעוד 240 מ"מ ירדו במיסראתה שבמערבה. כתוצאה מהגשמים העזים נוצרו שיטפונות כבדים במדינה, בין היתר עקב התמוטטותם של שני סכרים, שהובילו למותם של מעל 11,000 איש, ולהיעדרם של אלפים רבים נוספים. רבות מגופות הנספים נסחפו בשיטפונות אל הים התיכון, חלקן נפלטו בחזרה אל החוף. בעיר דרנה נהרסו שכונות שלמות על יושביהן. ראש עיריית דרנה, עבד אלמונעם אלרית'י, אמר כי הוא צופה שמספר הנספים באסון השיטפונות במזרח לוב יעלה ל-20,000. ביום 25.09.2023, התובע הראשי של לוב עצר 8 פקידים בחשד לרשלנות שהובילה להתמוטטות הסכרים.
לאחר מכן עשתה הסופה דרכה למצרים, תוך היחלשות משמעותית. שרידי הסופה הגיעו לישראל ב-13 בספטמבר, וגרמו לגשמים מקומיים, בחלקם עזים. דווח על נזק קל לרכוש ומספר בולענים, ללא נפגעים. ב-14 בספטמבר היא נעלמה.
נזקי הסופה > התייחסות לבחירת שם הסופה

נשיא תוניסיה קייס סעיד אמר בערוץ טלוויזיה תוניסאי: "בחרו את השם 'דניאל'. מיהו? הוא נביא עברי. הבחירה נעשתה כמובן על ידי הגורמים שבוחרים את השמות. האם אחד מהם לא שאל מדוע נבחר השם 'דניאל'? מפני שהתנועה הציונית חדרה, והמוח והמחשבה הותקפו".
הערות שוליים

↑  הסבר על היווצרות הסופה דניאל באתר השירות המטאורולוגי הישראלי (IMS)
↑  ynet והסוכנויות, אחרי השריפות: שיטפונות קטלניים ביוון, מכוניות נסחפו לים | תיעוד מנד מים ענקי, באתר ynet, 6 בספטמבר 2023
↑  ynet והסוכנויות, יוון מוצפת – והמומה: "מה ששרד את האש נהרס בסופה"; הרוגים גם בטורקיה ובולגריה, באתר ynet, 7 בספטמבר 2023
↑   גשמים קטלניים בבלקן: 11 הרוגים בשיטפונות בטורקיה, יוון ובולגריה, באתר וואלה, 6 בספטמבר 2023
↑  Libya's Flooding Death Toll Soars to 11,300, Voice of America, ‏2023-09-17 (באנגלית)
↑  לוב: מספר ההרוגים בשיטפונות עלה ליותר מ-5,300 בני אדם, באתר ynet, 13 בספטמבר 2023
↑  ynet והסוכנויות, בלוב מדווחים כבר על 5,300 הרוגים באסון: "הים פולט גופות בלי הפסקה", באתר ynet, 13 בספטמבר 2023
↑  משה כהן, ‏מאות מטיילים ישראלים נצורים ביוון בעקבות הסופה הקשה: "הכל עוד מוצף", באתר מעריב אונליין, 7 בספטמבר 2023
↑  ישראל גראדווהל, ‏2,000 הרוגים בלוב: "הסופה הקטלנית ביותר, כפרים שלמים נמחקו", באתר כיכר השבת, 11 בספטמבר 2023
↑   לוב: יותר מ-2,000 הרוגים בסופה "דניאל", כ-6,000 איש נעדרים, באתר וואלה, 11 בספטמבר 2023
↑  הערכה בלוב: מספר ההרוגים בשיטפונות יגיע ל-20 אלף, באתר ערוץ 7, 14 בספטמבר 2023
↑  Libya's top prosecutor jails 8 officials for potential negligence in the deadly collapse of dams, AP News, ‏2023-09-25 (באנגלית)
↑  שחר קליימן, "חדירה ציונית": כך הגיב נשיא תוניסיה לסופה "דניאל", באתר ישראל היום, 19 בספטמבר 2023
רחוב מוצף בלאריסה, יוון
עגלול

ערך זה עוסק במתקן לפעוטות. אם התכוונתם לסוג של חילזון, ראו .
עגלול תוצרת קיבוץ משמר הנגב, 2007
ילדי פעוטון בטיול בעגלול
עֲגָלוּל (הלחם המילים "עגלה" ו"לול") הוא עגלת פעוטות בצורת לול קטן על גלגלים. זהו מצע נייד נוח לשכיבה, עמידה ומשחק.
עגלול עשוי מעץ, פלסטיק או מתכת, ומאפשר טיול עם פעוטות בעודם עומדים או יושבים, בניגוד לעגלת תינוקות המחייבת ישיבה. העגלול מאפשר נשיאה של עד 6 ילדים בבת אחת, ומותאם למשקלם.
השימוש בעגלול נפוץ בקיבוצים במאה ה-20 בשל אופי החיים הקיבוצי, בתי הילדים, בתי הקרקע והמרחבים. העגלול נפוץ גם במעונות, ומאפשר הוצאת קבוצות ילדים לטיול מחוץ למעון.
הגבלת קלוריות

סכמה של אחד הסירטואינים - Sir2. סירטואין מתווך בין "דיאטת רעב" לבין הארכת תוחלת החיים הבריאים
הגבלת קלוריות או הגבלה קלורית (באנגלית: Calorie restriction או Caloric restriction, בר"ת: CR) היא דיאטה אשר דוגלת בהפחתת כמות הקלוריות הנצרכת, מבלי להגיע למצב של תת-תזונה או למחסור במרכיבי תזונה הנדרשים לגוף. 
ישנן טענות שונות לגבי יעילות דיאטה זו. המצדדים בה טוענים שהיא משפרת בעיות בריאותיות הקשורות בגיל ומאטה את תהליך ההזדקנות בעולם החי כולו. המתנגדים לדיאטה זו טוענים כי היא מכניסה את הגוף למצב של חסכון באנרגיה אשר מקשה על ירידה במשקל, ושהיא לא שוללת צריכת מזון אשר משפיע בצורה ניכרת על רמות האינסולין (אשר נקשר לתהליכי עלייה במשקל).
"דיאטת רעב"

הרעיון הבסיסי הוא לצרוך מעט קלוריות ככל שניתן תוך אספקת צורכי הגוף. מקובל לקבוע הפחתה של כשליש מצריכת הקלוריות הרגילה. שיטה זו היא אחת מני מעט שיטות דיאטה, אשר תועדו כשיטות שהעלו את ממוצע אורכי החיים ואת אורך החיים המרבי במגוון של מינים: שמרים, דגים, מכרסמים, כלבים ופרימטים שאינם מסוג קופי-אדם. תוחלת החיים של עכברים וחולדות תחת משטר זה עלתה בכ-: 30%–40%. בימינו מתנהלים מחקרים על פרימטים כדי לראות את השפעת המשטר התזונתי על אורך החיים שלהם, ולפי תוצאות הביניים נראה שאכן ישנה השפעה לטובה, אך אין זה ודאי לומר מה השפעת השיטה על אורך החיים של פרימטים ובני אדם.
הסברים ביולוגיים

המחקר אודות הגבלת קלוריות אמנם נמשך מעבר ל-70 שנה אך עד היום לא ידוע בדיוק מהו המנגנון הפועל[דרוש מקור] מאחוריו. ישנם אמנם כבר הסברים ביוכימיים וגנטיים מסוימים.
בפברואר 2000 דיווח לראשונה צוות חוקרים מ-MIT, שבראשו עמד פרופסור לאונרד גוארנטה (Leonard Pershing Guarente), על תוצאות מחקר שעשה במשך כל העשור הקודם על "גן נוגד הזדקנות", שהתגלה עוד קודם לכן בשמרים. הצוות של גוארנטה גילה במחקרו אנזים, שנוצר על ידי אותו גן ספציפי בשמרים, המסוגל "לכבות" פעילות של גנים אחרים באותם שמרים ולגרום בכך להאטת תהליך ההזדקנות של הפטריות החד תאיות הללו. שמרים שקיבלו עותק נוסף של הגן, חיו יותר מאשר אלה שלא קיבלוהו. ושמרים שמה-DNA שלהם, הוציאו או השקיטו את הגן הזה, חיו פחות מאלה שמהם לא הוציאו או השקיטו אותו. גוארנטה וצוותו קראו לגן ולאנזים שהוא מקודד לו, בשם Silent Information Regulator (רגולטור משקיט מידע), סירטואין, או בראשי תיבות - SIR.
המחקר החדש הזה הראה גם קשר ישיר מובהק בין האטת קצב חילוף החומרים של השמרים, להאטת תהליך ההזדקנות אצלם. ותוצאה זו השתלבה יפה עם תוצאותיהם של המחקרים הקודמים, שהראו כי "דיאטת רעב", גורמת להארכת תוחלת החיים. כמו כן, העובדה שהתוצאה האחרונה, הארכת תוחלת החיים עקב דיאטת רעב הייתה אוניברסלית, דהיינו, נכונה לכל יצור חי כנראה, החל מחד תאיים ועד לפרימטים (קופים דמויי אדם) גרמה לחוקרים להניח גם, שהאנזים והגן שגילו, בהנחה שהם אכן קשורים ל"דיאטת הרעב", אף הם אוניברסליים בכל עולם החי, לרבות אולי בבני אדם.
ההיפותזה של גוארנטה וצוותו הייתה אם כן, שסירטואין הוא לפחות אחד הגורמים המופעלים על ידי דיאטת רעב, והוא משמש כמתווך, המאפשר לה להאט את ההזדקנות ואת ההתדרדרות הבריאותית הנילווית אליה ובכך להאריך את תוחלת החיים הבריאים. ואחד מתלמידיו של גוארנטה, פרופסור דייוויד סינקלייר, הנחשב כיום לאחד ממובילי תחום המחקר הזה, הצליח ב-2004 לקשר אמפירית בין "דיאטת רעב" לסירטואין.
מחקר אחר שפורסם ב-2000 מציע כי המנגנון שעל פיו עובדת השיטה קשור לירידה ברמות אינסולין בגוף, אף כי למעשה שינוי התזונה הזה משפיע על מדדים פיזיולוגיים רבים.
ראו גם

גירעון קלורי
הערות שוליים

1 2  Anderson RM, Shanmuganayagam D, Weindruch R (2009). "Caloric restriction and aging: studies in mice and monkeys". Toxicol Pathol 37 (1): 47–51
1 2  Rezzi S, Martin FP, Shanmuganayagam D, Colman RJ, Nicholson JK, Weindruch R (May 2009). "Metabolic shifts due to long-term caloric restriction revealed in nonhuman primates". Exp. Gerontol. 44 (5): 356–62
↑  "MIT researchers uncover new information about anti-aging gene",‏ 16 בפברואר 2000, באתר MIT News
↑  "Sirtuin activators mimic caloric restriction and delay ageing in metazoans",‏ 14 ביולי 2004, Nature
↑  A high fasting plasma insulin concentration predicts type 2 diabetes independent of insulin resistance: evidence for a pathogenic role of relative hyperinsulinemia
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מבצע טרף קל

מבצע טרף קל הוא מבצע צבאי בלבנון שבוצע על ידי לוחמי סיירת גולני. ב-3 באוגוסט 1997 יצא כוח של סיירת גולני, בפיקודו של רס"ן רביב ניר, שהיה מפקד הסיירת, להטמין מטעני חבלה במטרה להרוג מספר בכירים בחזבאללה. על חפ"ק המבצע פיקד מפקד חטיבת גולני, אל"ם ארז גרשטיין ממוצב דלעת. המבצע הביא להריגת שבעה מחבלי חזבאללה.
מהלך המבצע

לוחמי הסיירת, בפיקוד רביב ניר, הוסקו לקרבת הכפר אל-כפור שבלבנון והטמינו מטעני חבלה בקרבת הבתים בהם התגוררו בכירי חזבאללה. במהלך הנסיגה מהיעד הכוח נתגלה וניר ניהל את הלחימה במהלכה הרגו הלוחמים שני מחבלים. הכוח השלים את משימתו, נסוג מן הכפר וחולץ באמצעות מסוקי חיל האוויר. למחרת נהרגו כתוצאה מפיצוץ המטענים חמישה מחבלים נוספים, ובהם חוסיין זין קוצר, אשר פיקד מטעם חזבאללה על הגזרה המרכזית בדרום לבנון והיה אחראי לירי קטיושות על יישובי גבול צפון ישראל, והשייח תייסיר בדראן, האמון על הגיוס הדתי של חזבאללה בכפר.
הסיירת זכתה לצל"ש אלוף מאת אלוף פיקוד הצפון עמירם לוין. גם מפקד הסיירת, רביב ניר, עוטר בצל"ש אלוף מאת האלוף עמירם לוין, על תקופת פיקודו על הסיירת.
חודש לאחר מכן נערך מבצע "שירת הצפצפה" (שנודע כ"אסון השייטת"), שאמור היה להתרחש במקביל למבצע "טרף קל" אך נדחה בחודש מחשש לפעילות שני צוותים לא אורגניים באותו אזור.
לקריאה נוספת

אהוד ערן, תמצית געגוע - סיפורו של ארז גרשטיין והמלחמה בלבנון, ידיעות ספרים, 2007.
משה (צ'יקו) תמיר, מלחמה ללא אות, הוצאת מערכות - משרד הביטחון, 2005.
הערות שוליים

↑  משה (צ'יקו) תמיר, מלחמה ללא אות, הוצאת מערכות - משרד הביטחון, 2005, עמודים 221-222.
↑  אהוד ערן, תמצית געגוע - סיפורו של ארז גרשטיין והמלחמה בלבנון, ידיעות ספרים, 2007, עמוד 166.
↑  עפר שלח, "אל תשמחו בלבנון", מעריב מוסף שבת, ‏ 15 באוגוסט 1997, עמ' 13.
↑  גל פרל פינקל, ‏"באופן ודאי היה שם מארב", באתר דבר העובדים בארץ ישראל, 15 באפריל 2017
↑  אהד לסלוי, מביטחון שוטף ללחימה בגרילה, מודן הוצאה לאור, משרד הביטחון – ההוצאה לאור, 2021, עמ' 205.
↑  איתן רבין, פגענו במחבלים שדם חיילי צה"ל על ידיהם, הארץ, ‏ 05.08.1997, כפי שהועלה באתר פרש.
↑  צל"ש יחידתי - פלס"ר גולני, באתר הגבורה, כפי שהועלה ב"אתר הגבורה".
↑  רס"ן רביב ניר - צל"ש האלוף, באתר הגבורה, כפי שהועלה ב"אתר הגבורה".
ערך זה הוא קצרמרבנושא מבצעי צה"ל. אתם מוזמנים לתרום לוויקיפדיה ו.
יבגני מקרנקו

יבגני אולכסנדרוביץ' מקרנקו (באוקראינית: Евгеній Олександрович Макаренко; נולד ב-21 במאי 1991 בקייב) הוא כדורגלן אוקראיני, המשחק בעמדת המגן בקבוצת אורדבסי שימקנט מליגת העל הקזחית ובנבחרת אוקראינה.
קריירה

החל את קריירת הכדורגל שלו במועדון הכדורגל דינמו קייב. הוא גדל במחלקת הנוער שלה וב-2010 קודם לקבוצה הבוגרת. תחילה שיחק בשורות קבוצת המילואים (דינמו-2). בשנת 2012 הנהלת הקבוצה השאילה אותו לקבוצת הוברלה אוז'הורוד. באוגוסט 2013 שולב בהרכב הראשון של דינמו קייב.
בסוף עונת 2016/2017 החליט לא לחדש את החוזה עם דינמו קייב. מקרנקו חתם בקבוצת קורטרייק מהליגה הבלגית ושיחק במדי במשך עונה אחת. באפריל 2018 חתם חוזה ל-4 שנים עם קבוצת אנדרלכט. בעונת 2020/21 הושאל לקבוצתו הקודמת – קולטרייק.
נבחרת

מקרנקו זומן לסגל של הנבחרת הצעירה בשנת 2012. נטל חלק במשחק אחד – מול נבחרת ישראל.
בנבחרת הלאומית של אוקראינה משחק מקרנקו מאז ספטמבר 2014. משחקו הראשון במדי הנבחרת היה מול ארצות הברית. הוא נכנס כמחליף בדקה 80. מקרנקו נכלל בסגל נבחרת אוקראינה ליורו 2020. לקח חלק בשניים מתוך חמשת המשחקים של הנבחרת בטורניר (1/8 גמר מול נבחרת שוודיה ו1/4 גמר מול נבחרת אנגליה. בשני המשחקים הללו נכנס כמחליף).
תארים

אליפות אוקראינה: 2014/2015, 2015/2016
הגביע האוקראיני: 2013/2014
רשימת בתי הכנסת בהונגריה

| --- | --- |

בית הכנסת בעיר אגר
 מידע כללי
 סוג:  ערך רשימה של ויקיפדיה 
 מדינה:  הונגריה 
 
פנים בית הכנסת הגדול בבודפשט ברחוב דוהני (Dohány utca)
בית הכנסת של סגד (Szeged), הרביעי בגודלו בעולם
פנים בית הכנסת של סגד
ליהדות הונגריה שורשים שמגיעים עד לאימפריה הרומית. מאות בתי הכנסת שהיו בה נעלמו רובם, אך כמה עשרות שרדו את סימני הזמן ואת שואת יהודי הונגריה. חלקם פועלים גם היום, חלקם עומדים בשיממונם וחלקם לא משמשים כבר כבתי כנסת. עושרה של יהדות זו במאה ה-19 ובמאה ה-20 משתקף בגודלם, יופיים וייחודם של רבים מבתי הכנסת בהונגריה. שנים מבתי כנסת הם שני הגדולים ביותר באירופה (בית הכנסת הגדול של בודפשט ובית הכנסת של סגד) והם במקום השני והרביעי בעולם בגודלם וכנראה גם ביופיים.
במאה ה-19 חל קרע ביהדות הונגריה והיא התפצלה לשלושה זרמים: הזרם הניאולוגי הגדול, הזרם האורתודוקסי והזרם הקטן של הסטטוס קוו אנטה. בהמשך יצוין ליד כל בית כנסת לאיזה זרם השתייך/משתייך.
בתי כנסת בבודפשט > פעילים

בהכ"נ ברחוב אַלְמָה (אורתודוקסי) - Alma utcai imaterem (ortodox)
בית הכנסת של כיכר בתלן (סטאטוס קוו) - Bethlen téri zsinagóga (status quo)
בהכ"נ ברחוב דֶזֶפִי (אורתודוקסי) - Dessewffy utcai zsinagóga (ortodox)
בהכ"נ הגדול ברחוב דוהני (ניאולוגי) - Dohány utcai zsinagóga (neológ)
בהכ"נ בדרך פרנקל לאו (ניאולוגי) - Frankel Leó utcai zsinagóga (neológ)
בהכ"נ ברחוב דיולה הגדוש (סטאטוס קוו) - Hegedűs Gyula utcai zsinagóga (status quo)
בהכ"נ השק (גיבורים) (ניאולוגי) - Hősök temploma (neológ)
בהכ"נ בכיכר הוניאדי (ניאולוגי) - Hunyadi téri zsinagóga (neológ)
בהכ"נ ברחוב קאזינצי (אורתודוקסי) - Kazinczy utcai zsinagóga (ortodox)
בית כנסת בית שלום (בודפשט) (מסורתי) - Bét Sálom zsinagóga (hagyományőrző)
בית תפילה קרן אור (חב"ד) - Keren Or imaterem (Chabad)
בית הכנסת ברחוב נאג' פובארוש (סטאטוס קוו) - Nagy Fuvaros utcai zsinagóga (status quo)
בהכ"נ של אובודה (חב"ד) - Óbudai zsinagóga (Chabad)
בהכ"נ ברחוב פַּאוָוה (ניאולוגי) - Páva utcai zsinagóga (neológ)
בהכ"נ של בית המדרש לרבנים (ניאולוגי) - Rabbiképző zsinagógája (neológ)
בית התפילה בבית החולים היהודי (ניאולוגי) - Szeretetkórház imaterme (neológ)
בהכ"נ בכיכר טלקי (שטיבל חסידי) - Teleki téri zsinagóga (szefárd)
בהכ"נ בדרך טוקולי (ניאולוגי) - Thököly úti zsinagóga (neológ)
בהכ"נ ברחוב פַּאל וַַשְווַארִי (חב"ד) - Vasvári Pál utcai zsinagóga (Chabad)
בהכ"נ בבודהוואר (חב"ד) - Budavári zsidó imaház
בהכ"נ של רחוב וישגראדי (אורתודוקסי) - Visegrádi utcai zsinagóga (ortodox)
בהכ"נ באויפשט (נאולוגי) - Újpesti zsinagóga
בהכ"נ ברובע זוּגְלו (ניאולוגי) (נשרף ב-2016 וכרגע לא פעיל) Zuglói zsinagóga (neológ; 2016-ban leégett, felújításig működésképtelen)
בתי כנסת בבודפשט > לא פעילים

בהכ"נ בדרך דוז'ה ג'רג' (משמש לאולם סיף) Dózsa György úti zsinagóga (jelenleg vívóterem, mellette imateremben van neológ közösség)
בית הכנסת של פשטארז'בט (ניאולוגי) - Pesterzsébeti imaház (neológ)
בית הכנסת של קבאניה (משמש את הכנסייה הפנטקוסטליסטית) - Kőbányai zsinagóga (ma az Evangéliumi Pünkösdi Közösségé)
בהכ"נ בלאדימאניוש (משמש כמרכז לאגודה המדעית) - Lágymányosi zsinagóga (TIT központ)
בהכ"נ בנאדיטטן (משמש כספריה) - Nagytétényi zsinagóga (Fővárosi Szabó Ervin Könyvtár Nagytétényi Könyvtára; azelőtt ortodox)
בהכ"נ של ראקושפלוטה ברובע 15 (משמש כמחסן של ספרית סצ'ני) - Rákospalotai zsinagóga (jelenleg az Országos Széchényi Könyvtár raktára)
בהכ"נ ברחוב רומבך (נאולוגי) - Rumbach utcai zsinagóga)
בתי כנסת בבודפשט > תוכנן, אך לא נבנה

בית הכנסת של ליפוטווארוש
בתי כנסת מחוץ לבודפשט > פעילים

בהכ"נ בעיר בקשצ'בה - Békéscsabai zsinagóga
בהכ"נ בעיר דברצן - Debreceni zsinagóga
בהכ"נ של הוֹדְמֶזֶווָשָרְהֵיי - Hódmezővásárhelyi zsinagóga
בהכ"נ בעיר קישקונהאלאש - Kiskunhalasi zsinagóga
בהכ"נ במישקולץ (אורתודוקסי) לא פועל זמנית - Miskolci zsinagóga (ortodox)
בהכ"נ בעיר נאג'קרש - Nagykőrösi zsinagóga
בהכ"נ בעיר פץ' - Pécsi zsinagóga
בהכ"נ בסגד - Szegedi zsinagóga
בהכ"נ בעיר ואץ - Váci zsinagóga
בתי כנסת מחוץ לבודפשט > לא פעילים

עשרה בתי הכנסת מתוך ארבעים ושלושה שלהלן (כמצוין) לא משמשים למטרות כלשהן. חלקם משופצים (כמו בעיר טוקאי). כל יתר בתי הכנסת משמשים למטרות מגוונות החל ממוזיאון ועד לחנויות.
אפושטאג (בית כפר) - Apostagi zsinagóga (faluház)
בית הכנסת של באיה (ספריה) - Bajai zsinagóga (városi könyvtár és művelődési központ)
באלאשדיארמט (פוצץ ב-1944) - Balassagyarmati zsinagóga (1944-ben felrobbantották)
ברטיואויפאלו (מחסן ברזל) - Berettyóújfalui zsinagóga (vasraktár)
בהכ"נ בעיר דברצן (אורתודוקסי בבעלות הקהילה, לא פעיל, ניתן לבקר בו) - Debreceni ortodox zsinagóga (kihasználatlanul áll, látogatható)
בית הכנסת של אגר. פוצץ בשנת 1967 ונבנה במקומו מלון.
אגר (אולם תערוכות) - (בית הכנסת הקטן) Egri kis zsinagóga (kiállítóterem)
אסטרגום (אולם תערוכות) - Esztergomi zsinagóga (kiállítóterem)
ג'נג'ש (בית חנויות) Gyöngyösi zsinagóga (üzletház)
דיור (אולם תערוכות וקונצרטים) - Győri zsinagóga (kiállítóterem és koncertterem)
בית הכנסת בעיר קרצג - Karcagi zsinagóga
קצ'קמט - בית הכנסת הנאולוגי בקצ'קמט (בית המדע והטכניקה) - Kecskeméti zsinagóga (Tudomány és Technika Háza)
קצ'קמט (אורתודוקסי) (מוזיאון לצילום) Kecskeméti ortodox zsinagóga (Magyar Fotográfiai Múzeum)
קישקרש - Kiskőrösi zsinagóga (adventista imaház)
קישווארדה (מוזיאון) - Kisvárdai zsinagóga (múzeum)
בית הכנסת של קסג (שופץ) - Kőszegi zsinagóga (felújított)
קוואגוארש (בהריסות) - Kővágóörsi zsinagóga (romos)
בית הכנסת בעיר מאד - Mádi zsinagóga
בית הכנסת בעיר מאקו - Makói ortodox zsinagóga
בית הכנסת של מאטסלקה- Mátészalkai zsinagóga
מזצ'אט (ריק) - Mezőcsáti zsinagóga (üres)
מזטור (הגלריה העירונית) - Mezőtúri zsinagóga (Városi Galéria)
מישקולץ (לא קיים משנת 1963) - Miskolc, Palóczy úti zsinagóga (1963-ban lebontva)
נג'קניז'ה (ריק) - Nagykanizsai zsinagóga (üres)
בהכ"נ בעיר נירג'האזה Nyíregyházi zsinagóga
פאקש (ספריה עירונית) - Paksi zsinagóga (Városi könyvtár)
בית הכנסת של פאפא - Pápai zsinagóga
שלגוטריאן (לא קיים משנת 1969) - Salgótarjáni zsinagóga (1969-ben lebontották)
בהכ"נ בעיר שופרון - Soproni ózsinagóga
שימג (ספרית ילדים) - Sümegi zsinagóga (Gyermekkönyvtár)
סקשפהרוואר (נהרס מפגיעת פצצה) - Székesfehérvári zsinagóga (bombatalálat érte, elpusztult)
סקסארד (בית האומנויות) - Szekszárdi zsinagóga (Művészetek Háza)
בית הכנסת של סנטש (ספריה עירונית) - Szentesi zsinagóga (Városi Könyvtár)
סולנוק (גלריית תמונות) - Szolnoki zsinagóga (Képtárt)
סומבטהיי (בית ספר למוזיקה) - Szombathelyi zsinagóga (Bartók Béla Zeneiskola
סומבטהיי (אורתודוקסי) (חנויות) - Szombathelyi ortodox zsinagóga (üzletek)
טאטה (מוזיאון פסלים) - Tatai zsinagóga (Görög-Római Szobormásolatok Múzeuma)
טרצל - Tarcali zsinagóga
בהכ"נ בעיר טוקאי - Tokaji zsinagóga
וארפלוטה (גלריה) - Várpalotai zsinagóga (A Nagy Gyula Galéria működik benne)
ורפלט (מחסן מכבה האש) Verpeléti zsinagóga (Tűzoltószertár)
וספרם (מפקדת המכרות) - Veszprémi nagy zsinagóga (Veszprémi Bányakapitányság)
זאלַאֶגֶרסֶג (אולם תצוגה וקונצרטים) - Zalaegerszegi zsinagóga (Városi Hangverseny és Kiállítóterem)
בית הכנסת של קלוצ'ה (גלריית אמנות לציור) - Kalocsai Zsinagóga
בית הכנסת ברחוב פאלוצי היה בית הכנסת הראשון במישקולץ. פורק ב-1963 והיום יש חניון באתר.
לקריאה נוספת

האדריכל היהודי הגדול שתכנן למעלה מעשרים בתי כנסת בהונגריה ליפוט באומהורן - הלקסיקון היהודי ההונגרי, בעריכת פטר אויווארי, 1929, בודפשט. (בהונגרית)